Yandy Laurens

Alexander Yandy Laurens (lahèr 9 April 1989) panèka sutradara bân pangarang skènario Indonèsia.https://www.orami.co.id/magazine/profil-yandy-laurens, Èaksès tangghâl 17-01-2026"Yandy Laurens di Arsip Festival Film Indonesia". Festival Film Indonesia. Èaksès tangghâl 17-01-2026 Salèrana ampon ollè pan-bârâmpan pangarghâ'ân bân nominasi, tamaso' empa' Piyala Citra.

Yandy mennang Piyala Citra partamana è  Fèstival Film Indonèsia 2012 ghâbây macem Film Pènḍe' Palèng Bhâghus kalabân judul Wan An (2012). Salèrana mennang polè Piyala Citra è Fèstival Film Indonèsia 2019 è macem Pangarang Skènario Adaptasi Palèng Bhâghus ghâbây film Kalowarghâ Cemara (2019) sè ètolès asareng Gina S. Noer.

Taon 2025, Yandy maso' ka daftar sè narèma pangarghâ'ân 40 Under 40 sè èberri' sareng Fortune Indonèsia. Daftar ka'dinto aèssè empa' polo orèng Indonèsia palèng apangaro è pan-bârâmpan sèktor sè ghi' ta' aomor 40 taon è tangghâl 31 Dèsèmber 2024.https://www.fortuneidn.com/news/inilah-orang-muda-berpengaruh-pada-fortune-indonesia-40-under-40-2025-00-kptjc-fptcvp, Èaksès tangghâl 17-01-2026

 Karir 
Yandy lahèr bân rajâ è Makassar, Sulawesi Lao'. Bâkto kènè'na, salèrana sanget senneng aghâmbhâr komik. Salèrana jhughân serrèng alakonè drama è gerèja. Bâkto asakola è pendidikan SMA, Yandy èpènta sareng kaka' kellassâ aghâbây naskah drama. Bâkto ḍâpa' arè paghellârân, salèrana èperrè panyakèt tampek (campak), tapè salèrana pangghun ḍâteng bân maghi naskah sè ampon è tolès, polana arassah jhâ' pèntas kodhu sasuwai kalabân naskah kasebbhut.

Bâkto dhibâsa, Yandy andi' cita-cita terro dhâddhiya sutradara tèyater. È sèttong arè, salèrana ta' sangajâ mellè buku "Menjadi Sutradara Televisi" sè è tolès sareng Naratama. Hal kasebbhut madhâddhi abâ'na taoh kalako'ânna sutradara film. Yandy pas arantau ka Jakarta ghâbây ajhâlâni kuliyah parfilman è Institut Kasenniyan Jakarta.Qalbi, Adriano (17 Mei 2017), Podcast Awal Minggu - 17 Mei 2017 dengan Yandy Laurens, Spotify, Èaksès tangghâl 17-01-2026

Ra'-para' lulus kuliyah è Institut Kasenniyan Jakarta, Yandy dhâddhi sutradara film ghâbây tugas akhèr sè ajudul Wan An."Yandy Laurens: Masyarakat Butuh Tontonan Keluarga". Koran Tempo. 5 Januari 2019. Èaksès tangghâl 17-01-2026 Film ka'dinto nyarèta'aghi kisah cintana ba-emba bân partanya'an apah sè bhâkal èlakonè mon sala sèttongnga sèdhâ ka'aḍâ'. Film kasebbhut suksès mennang Piyala Citra è Fèstival Film Indonèsia 2012 ghâbây macem Film Pènḍe' Palèng Bhâghus.Adiwardhani, Ratih (10 Desember 2012). "Yandy Laurens: Film Pendek Punya Tempat Sendiri". KapanLagi. Èaksès tangghâl 17-01-2026 Film kasebbhut jhughân mennang tello' macem Fèstival Film Pènḍe' XXI: Film Pènḍe' Favorit Pèlèyan Sè Nèngghu; Film Pènḍe' Fiksi Naratif Pèlèyan Mèdia; bân Film Pènde' Fiksi Naratif Palèng Bhâghus.Sekarjati, Amalia (25 Maret 2013). "Wan An Raih Tiga Penghargaan di XXI Short Film Festival". Filmindonesia.or.id. Èaksès tangghâl 17-01-2026 Saellana panèka, Yandy dhâddhi sutradara iklan, vidio musik, bân serial web. Sala sèttong serial sè salèrana dhâddhi sutradara bân cokop kasohor panèka "Sore: Istri dari Masa Depan" sè èbintangi sareng Tika Bravani bân Dion Wiyoko.Ammurabi, Syah Deva (24 Agustus 2019). Hutami, Annisa Setya (ed.). "Yandi Laurens, Mengawinkan Web Series dan Konten Iklan Milenial". Gatra. Èaksès tangghâl 17-01-2026Nural (28 Oktober 2018). "Menilik Semangat Yandy Laurens, Filmmaker Muda untuk Perubahan". Kincir.com. Èaksès tangghâl 17-01-2026

 Sombher-sombher